text: Мария Габриел: 54% от кандидатствалите български общини ще имат безплатен интернет |Новини| Хай Клуб
  » Начало » Звезди » Новини » Мария Габриел: 54% от кандидатствалите български общини ще имат безплатен интернет
  Мария Габриел: 54% от кандидатствалите български общини ще имат безплатен интернет
  24 часа онлайн | 07 Декември 2018 г. | 58 показвания | 0 коментара
  Българските общини се нареждат на челни позиции сред държавите от ЕС по спечелени ваучери в инициативата WIFI4EU за безплатен безжичен интернет на обществени места. Кандидатствалите успешно общини са 209, като 113 от тях са одобрени за финансиране, което формира голям процент на успеваемост. Тези общини ще могат да използват своите ваучери на стойност 15 000 евро в продължение на 18 месеца, за да изградят безжичен интернет на публични пространства като зали, библиотеки, музеи, паркове, площади и други места от обществен интерес. Българският еврокомисар по цифровата икономика и общество Мария Габриел приветства в свое изявление спечелилите общини, които са 2800 за цяла Европа, съобщиха от пресцентъра на Представителство на ЕК в България.